EkBass/fiwiki-20250220-pages-articles huggingface dataset:
Kemmola

Kemmola on kaupunginosa Valkeakosken kaupungissa Sääksmäellä. Kemmola sijaitsee Huittulanharjun alkupäässä, Voipaalan kartanon ja Rapolan linnavuoren läheisyydessä Sääksmäentien varrella. Kemmola on pääosin rakennettu 1990-luvulla ja siellä sijaitsee Valkeakosken toinen vanhainkoti. Kemmola on osa valtakunnallisesti merkittäväksi rakennetuksi ympäristöksi ja valtakunnallisesti merkittäväksi maisema-alueeksi arvioitua sääksmäkeläistä maalaismaisemaa. Historiallisesti Kemmola on osa Voipaalan kylää, johon Sääksmäen kunnan 1900-luvulla omistukseensa hankkiman, sittemmin vanhainkodiksi muutetun Kemmolan ratsutilan ohella on kuulunut Voipaalan kartano ja siihen ennen 1900-lukua liitetyt Rääriän ja Sassin kantatalot. ==Lähteet== Luokka:Valkeakosken kaupunginosat Luokka:Sääksmäki
Saarioisjärvi

Saarioisjärvi on Pirkanmaalla Valkeakosken eteläpuolella Tarttilassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Saarioisjärvi on osa Oikolanjoen alaosan aluetta. == Maantietoa == Järvi on 2,2 kilometriä pitkä, 450 metriä leveä ja sen pinta-ala on 53 hehtaaria. Järven vedenpinta on 79,4 metriä meren pinnan yläpuolella ja järven tiheän vesikasvillisuuden vuoksi avovettä esiintyy vain järven keskiosissa. Järvi on Karvastenlahden kautta yhteydessä Vanajaveden Rautunselkään. Yhteyttä voidaan kutsua joeksikin, mutta Saarioisjärven ja Vanajaveden vedenpinnat ovat samalla tasolla, jolloin yhteys olisikin salmi. Koska uomaa on rehevän kasvillisuuden vuoksi välillä perattu, kuvaa käsite joki hyvin järvien välistä yhteyttä. Järven suurin laskujoki on Oikolanjoki, joka tuo suuren osan Oikolanjoen valuma-alueen vesistä Saarioisjärven läpi. Sekä jokeen että järveen johdetaan yhdeksän muun suoalueen reuna- ja pelto- ojien kuivatusvesiä. Pajasillanojan vedet ovat peräisin kilometrien päästä ojitetulta Pyhäsuolta asti. Karvasten lahteen virtaa alle 20 metriä leveä ja alle 200-metrinen ”laskujoki”. Saarioisjärven rantaviivan pituus on 6,4 kilometriä ja rannat ovat pääasiassa Saarioispuolen suota. Itäpuolella on Vasikkahaanrahka ja lounais- ja eteläpuolella on Santinsuo. Rantaan rajautuu peltomaata kaakkoispäässä ja järven pohjoisosissa. Kaakkoispäässä rantaan työntyy Lapinnokka, joka on lyhyen harjujakson pää. Rantaan johtaa tiet Lapinnokan lintutornille ja luoteisrannalla sijaitsevassa Päivölän Kansanopistolla. Valtatie 3 ohittaa järven 800 metriä etelässä. == Luonnonsuojelualue == Saarioisjärvi on valtakunnallisesti arvostettu lintujärvi, joka on sisällytetty Natura 2000-ohjelmaan Vanajaveden lintualuesiin. == Historiaa == Vuoden 1956 peruskartassa järven ympärillä viljeltiin lähes samoja palstoja kuin tänäänkin. Päivölän kansanopiston alueella toimi aikaisemmin Maamieskoulu. Vuonna 1976 Vanajaveden ylitti seututie 130 ja vuoden 1986 kartassa ei vielä näkynyt valtatietä 3. == Lähteet == == Aiheesta muualla == * JärviWiki: Saarioisjärvi, viitattu 29.1.2017 Luokka:Oikolanjoen valuma-alue Luokka:Valkeakosken järvet
Aapo Laurén

August (Aapo) Laurén (2. maaliskuuta 1897 Bergö – 29. tammikuuta 1953 Turku) oli suomalainen vaatetusteollisuudessa toiminut kauppaneuvos ja kirjailija, joka käytti myös nimimerkkiä P. Laurila. Laurénin vanhemmat olivat merikapteeni Viktor Walfrid Laurén ja Aurora Karolina Grönvall. Hän kävi viisi luokkaa Raahen yhteiskoulua ja suoritti 1915 Raahen Porvari- ja Kauppakoulun. Laurén lähti sitten merille ja hän ehti osallistua Kanadan armeijan riveissä ensimmäisen maailmansodan taisteluihin länsirintamalla. Suomeen palattuaan Lauren oli Tampereen Puuvillateollisuus Oy:n palveluksessa 1920-1927 ja hän toimi viimeiset kaksi vuotta yhtiön osto- ja kirjanpito-osaston päällikkönä. Tämän jälkeen Laurén oli vielä Vaasan Puuvilla Oy:n apulaisjohtajana 1927–1928 kunnes hänestä tuli turkulaisen Kestilän Pukimon toimitusjohtaja vuonna 1928. Laurén hoiti toimitusjohtajan tehtävää vuoteen 1945 saakka ja hänen aikanaan Kestilän Pukimo Oy:stä tuli Suomen johtava pukutehdas. Laurén perusti myös 1928 naisille trikooalusvaatteita valmistaneen Kudos Oy Silon josta tuli 1930-luvulla alallaan Suomen toiseksi suurin yritys. Kirjailija Olavi Paavolainen toimi 1930-luvulla Silon mainospäällikkönä ja hän keksi muun muassa mainoslauseen Silo luo suloa. Lauren perusti 1937 mainostoimisto Ponsi Oy:n hoitamaan sekä Kestilän Pukimo Oy:n että Silon markkinointia. Silon uusi tehdas valmistui Kupittaan rautatieaseman lähelle 1942. Laurén perusti myös Lima Oy:n 1931, Kodinrakentajat Oy:n 1940 ja Kustannus Oy Auran 1942. Lauren omisti lisäksi Maskussa Taipaleen tilan ja Maskun Saha Oy:n sahan. Laurén oli Vaatetusteollisuuden Yhdistyksen puheenjohtajana ja hän kuului Trikoo- ja Sukkateollisuuden Yhdistyksen johtokuntaan. Hän sai 1948 kauppaneuvoksen arvon. Laurén vaikutti ratkaisevasti Turun kauppakorkeakoulun perustamiseen 1950. Laurén julkaisi 1944 pamfletin Suomen tie : kansallista itsetutkistelua, jossa hän kannatti läheisempää yhteistyötä muiden Pohjoismaiden ja anglosaksisten suurvaltojen kanssa sekä tuomitsi fasismin ja kansallissosialismin ”pohjoismaiselle maailmankatsomukselle täysin vieraina”. == Teoksia == * Kumpi on se oikea : rakkausromaani napameriltä ja lumilakeuksilta. Otava 1935 (nimimerkillä P. Laurila) * Suomen tie : kansallista itsetutkistelua. Aura, Turku 1944 (nimellä Aapo Laurén) == Lähteet == * (maksullinen) * * Mikko Majander : Pohjoismaa vai kansandemokratia? Sosiaalidemokraatit, kommunistit ja Suomen kansainvälinen asema 1944–51, väitöskirja. Helsingin yliopisto, valtiotieteellinen tiedekunta, yhteiskuntahistorian laitos 2004, Laurénin pamfletista s. 47 ==Kirjallisuutta== * Luokka:Suomalaiset elinkeinoelämän vaikuttajat Luokka:Suomalaiset kirjailijat Luokka:Kauppaneuvokset Luokka:Vuonna 1897 syntyneet Luokka:Vuonna 1953 kuolleet
Tykölänjärvi

Tykölänjärvi on Pirkanmaalla Valkeakoskella ja Pälkäneellä Pykälänkulman lähellä sijaitseva järvi. Järven etelärannalla sijaitsee Tykölän talo. == Maantietoa == Tykölänjärven pinta-ala on 140 hehtaaria eli 1,4 neliökilometriä. Se on 2,2 kilometriä pitkä ja 1,0 kilometriä leveä. Järvi on lähes ovaalin muotoinen ja sen rannat ovat melko soistuneet. Varsinkin järven eteläpuolella on laajoja peltoja, joiden kuivatusvedet laskevat järveen. Järvellä on viisi saarta, joista Isosaari on 90 metriä pitkä ja siellä on vapaa-ajan asunto. Sen lisäksi on nimetty Kaijaankivi ja Pöytäkivenkari. Muut kaksi luotoa sijaitsevat rannan tuntumassa. Tykölänjärven rantaviivan pituus on 7,1 kilometriä. Järven lähiympäristössä on viisitoista maatilaa ja saman verran vapaa-ajan asuntoja. Seututie Pälkäneeltä Valkeakoskelle kiertää järven eteläiset rannat. Laskuojien yli kulkee Äimälän kautta kiertävä kylätie. Valkeakosken ja Pälkäneen välinen raja ylittää järven Isosaaren kohdalta lännestä itään. Eteläinen suurempi osa järveä kuuluu Valkeakoskelle. == Vesistösuhteet == Tykölänjärvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Mallasveden alueeseen (35.711) järvi kuuluu. Järven vedenpinnan korkeus on 84,2 metriä mpy. Järveen laskee vain neljä lyhyempää ojaa, mutta sillä on kaksi laskuojaa, jotka laskevat Mallasveteen Kyäntäänniemen molemmilta puolilta. Mallasveden ranta on lähimmillään 350 metrin päässä Tykölänjärven rannasta. == Historiaa == Mallasveden pintaa on laskettu vuosina 1820 ja 1866. Tykölänjärvi oli tuolloin Mallasveden lahti, joka kuroutui erilleen järveksi näiden järvenlaskujen seurauksena. Vuonna 1959 Tykölänjärvelle ruopattiin lasku-uoma. == Luontoarvot == Tykölänjärvi, sen rannat ja sen pohjoiseen virtaava laskuoja kuuluvat Natura 2000 -hankkeen suojelualueeseen (FI0349006) (pois lukien Isosaari). Järvi on arvokas lintujärvi. Siellä tavataan syys- ja kevätmuuton aikana sekä sulkasadon aikana paljon lintuja. Rannat ovat ruovikkoiset ja kasvavat laajalti saraa. Järvelle on ehdotettu Ramsar-statusta. Järven etelä- ja pohjoisrannalla sijaitsevat lintutornit. Järven tila on huono. Vesi on tumman väristä ja järvi luetaan mataliin humusjärviin. Järvellä on jäljellä avovettä, mutta verkkokalastusta ei voi harjoittaa kasvillisuuden runsauden vuoksi. Veden ravinnepitoisuudet ovat 1970-luvulta saakka kasvaneet. Vuosina 2011–2015 suoritettujen mittausten mukaan veden fosforipitoisuus on ollut keskimäärin 40 mikrogrammaa litrassa vettä (μg/l) (vaihteluvälillä 19–78 μg/l) ja typpipitoisuus on ollut 638 μg/l (vaihteluvälillä 480–1100 μg/l). Rehevöityminen johtuu järvenlaskusta, maataloudesta ja haja-asutuksesta. Vesi on vähähappista ja järvi voi joskus jäätyä pohjaan asti. Järvelle laadittiin vuonna 1977 luonnonsuojeluohjelma, jonka mukainen lasku-uoman pohjapato valmistui 1999. Järven lasku-uomaa on samassa yhteydessä ruopattu. == Katso myös == * Luettelo Suomen Natura 2000 -alueista == Lähteet == Luokka:Mallasveden alue Luokka:Tyrvännön järvet Luokka:Pälkäneen järvet
Sääksmäentie

Sääksmäentie on yksi Valkeakosken kaupungin paikallisteistä. Sääksmäentie alkaa Valkeakosken keskustasta ja päätyy Sääksmäelle. Naakan kohdalle asti Sääksmäentien alkuosa on osa Valkeakosken eteläistä sisääntuloväylää seututietä 310, mutta muodostaa siitä eteenpäin yhdystien 13941, joka Sääksmäen kirkolla yhtyy yhdystiehen 3071. Tie kulkee Valkeakosken, Naakan, Vallon, Rapolan, Vuorentaan ja Voipaalan kylien alueilla. Naakan jälkeen se sivuuttaa Raikkaan asuntoalueen, ylittää Vallonojan Vallon kylän Uotilan herraskartanon luona ja sivuuttaa tämän jälkeen Vallon uuden asuinalueen ja Viuhanjärven sekä Mattilan ja Käpykylän asuinalueet ja Vuorentaan kartanon ja siirtyy sitten seuraamaan Rapolan harjua. Harjun itäpuolitse kulkeva vanha maantie on maisemallisesti merkittävä. Sen varressa, valtakunnallisesti merkittävässä rakennetussa ympäristössähttp://www.rky.fi/read/asp/r_kohde_det.aspx?KOHDE_ID=2271 sijaitsevat taidekeskuksena toimiva, rakennushistoriallisesti arvokas Voipaalan kartano; nykyisin Tervapääskynä tunnettu kansallisromanttinen Renvallin huvila, jonka on rakennuttanut filosofian tohtori Thorsten Renvall ja suunnitellut todennäköisesti Renvallin ystävä Lars Sonck; seurojentalo Kelhi; sekä Sääksmäen kunnan aikoinaan omistukseensa hankkimalle Kemmolan tilalle perustettu vanhainkoti samannimisessä kaupunginosassa. Tien välittömässä läheisyydessä ovat myös Museoviraston omistuksessa oleva presidentti P. E. Svinhufvudin syntymäkoti Rapolan kartano, muinaisjäännöksenä rauhoitettu Rapolan muinaislinna ja harjun eteläpuolella keskiaikainen Sääksmäen kirkko, jonka puistokäytävä yhdistää Voipaalan kartanoon. Tie nähdään maantienä nykyisellä reitillään jo Ruotsin armeijan sotilaskartoittajien 1700-luvun lopulla Carl Nathanael af Klerckerin johdolla tekemissä, Suomalaisen kirjallisuuden seuran vuonna 1989 Kuninkaan kartaston nimellä julkaisemissa Suomalaisen rekognosointiprikaatin sotilaskartoissa. ==Lähteet== Luokka:Valkeakosken liikenne Luokka:Sääksmäki 13941
Obie Trotter

Obadiah Nelson "Obie" Trotter (9. helmikuuta 1984 Robertsdale) on yhdysvaltalais-unkarilainen koripalloilija, joka edustaa nykyisin BC Nižni Novgorodia. == Ura == Trotter pelasi neljä vuotta yliopistokoripalloa Alabaman yliopistossa. Viimeisellä kaudellaan hän teki 19,3 pistettä ottelua kohden ja antoi 4,4 syöttöä. Ammattilaisuransa Trotter aloitti Saksan Bundesliigassa pelanneessa Giessen 46ersissa. Hän pelasi joukkueessa kaksi kautta ennen siirtymistään Ranskan Pro B:ssä pelanneeseen Étendard de Brestiin Tuukka Kotin joukkuetoveriksi. Kaudeksi 2009–2010 Trotter siirtyi Torpan Poikiin. Kaudet 2010–2012 hän edusti unkarilaista Szolnokia ja siirtyi tämän jälkeen BC Nižni Novgorodiin. == Saavutukset == * Korisliigan kuukauden pelaaja: 10/2009 * SM- hopeaa: 2010 == Lähteet == == Aiheesta muualla == *Basketball-Bundesliga *Statsheet *LNB Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Cire perdue

Cire perdue eli vahavalu tai menetetyn vahan menetelmä () on yksi taidevalun menetelmistä. Vahavalu lienee kehittynyt pronssinvalutekniikkana Kreikassa 500-luvulla eaa.Castrén & Pietilä-Castrén 2000, s. 612. Aluksi valettavasta esineestä valmistetaan vahavalos, joka on sisältä ontto ja jonka seinämien paksuus vastaa tulevan pronssiveistoksen vahvuutta. Vahamallin onttoon sisustaan valetaan ydin (keerna) ennen lopullisen esineen valua. Sen jälkeen muotti poistetaan, vahamalli viimeistellään ja sen pinta peitetään tulenkestävällä muottimassalla ja tuetaan tapeilla sisustaan. Muottiin tehdään metallin kaatoaukko sekä valukanavat. Muottia kuumennetaan, kunnes vaha sulaa ja valuu pois. Tämän jälkeen sula pronssi kaadetaan vahan jättämään valuonteloon. Lopuksi muottimassa poistetaan valetun pronssiesineen ympäriltä ja pinta viimeistellään poistamalla valusaumat ja valukanaviin jääneet tapit sekä tasoittamalla epätasaisuudet. == Lähteet == *Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === == Aiheesta muualla == * Luokka:Kuvanveiston tekniikat
Canavanin tauti

Canavanin tauti on autosomissa peittyvästi periytyvä, leukodystrofioiden ryhmään kuuluva etenevä aivosairaus. Myrtelle Canavan kuvasi sen vuonna 1931. Sairauden esiintyvyys on suurin aškenasijuutalaista alkuperää olevilla henkilöillä. Sairauden oireet puhkeavat hyvin varhain, ja yleensä sairaus johtaa kuolemaan varhaislapsuudessa. Jotkut voivat elää pidempään, jopa nuorelle aikuisiälle. Canavanin tauti aiheuttaa muun muassa motoristen kykyjen taantumisen ja sokeutumisen. Sairauteen ei tunneta parannuskeinoa. == Aiheesta muualla == * National Tay-Sachs & Allied Diseases Association: What is Canavan Disease? * National Institute of Neurological Disorders and Stroke: NINDS Canavan Disease Information Page Luokka:Perinnölliset sairaudet Luokka:Neurologiset sairaudet
Sami Ranta

Sami Ranta (s. 30. elokuuta 1965) on suomalainen jääkiekkoilija ja HC Keski- Uusimaan päävalmentaja. Hän sai potkut Jokereista kesken kauden 2010–2011, ja hänet pestattiin tehtäväänsä kesällä 2011.Jortikka nimettiin Jokereiden peräsimeen MTV3 25.11.2009 Hän on aikaisemmin valmentanut Jokereiden ja Pelicansin A-junioreita sekä toiminut Jokereiden edustusjoukkueen apuvalmentajana.Jortikasta Jokerien uusi valmentaja Kymen SanomatEliteProspects Nykyään hän työskentelee Mäntsälän Jää-Tiikereiden valmennuspäällikkönä. == Saavutukset valmentajana == * C-nuorten SM-kulta 2006 (Jokerit) * B-nuorten SM-kulta 2008 (Jokerit) == Lähteet == * === Viitteet === == Aiheesta muualla == * Sami Ranta: Jortikka oli hyvä oppi-isä (Keski- Uusimaa) Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1965 syntyneet Luokka:Elävät henkilöt
Bafta-palkinto

Bafta-palkinto (British Academy Film Awards, tai lyhyemmin BAFTA film award) on brittiläisen Bafta-järjestön vuosittain jakama elokuva-alan palkinto. Vuosina 2000–2007 gaala järjestettiin Lontoon Odeon Leicester Square -elokuvateatterissa. Vuodesta 2008 lähtien se on järjestetty Royal Opera Housen tiloissa. Vuoden 2019 gaala järjestettiin 10. helmikuuta 2019. ==Palkintokategoriat== * Parhaan elokuvan Bafta-palkinto * Parhaan brittielokuvan Bafta-palkinto * Parhaan vieraskielisen elokuvan Bafta-palkinto * Parhaan lyhytelokuvan Bafta-palkinto * Parhaan animaatioelokuvan Bafta- palkinto * Parhaan dokumentin Bafta-palkinto * Parhaan miespääosan Bafta- palkinto * Parhaan naispääosan Bafta-palkinto * Parhaan miessivuosan Bafta- palkinto * Parhaan naissivuosan Bafta-palkinto * Parhaan ohjauksen Bafta- palkinto * Parhaan brittiläisen käsikirjoituksen Bafta-palkinto * Parhaan alkuperäisen käsikirjoituksen Bafta-palkinto (vuodesta 1984) * Parhaan sovitetun käsikirjoituksen Bafta-palkinto (vuodesta 1984) * Parhaan käsikirjoituksen Bafta-palkinto (vuosina 1969-1983) * Parhaan kuvauksen Bafta- palkinto * Parhaan leikkauksen Bafta-palkinto * Parhaan äänityksen Bafta- palkinto * Parhaan musiikin Bafta-palkinto * Parhaan puvustuksen Bafta- palkinto * Parhaan maskeerauksen Bafta-palkinto * Parhaan lavastuksen Bafta- palkinto * Parhaiden erikoistehosteiden Bafta-palkinto * Parhaan tulokkaan Bafta-palkinto == Katso myös == * Baftan televisiopalkinnot == Aiheesta muualla == * Virallinen sivusto * BAFTA Awards Internet Movie Database. Luokka:BAFTA
SC Kaneetti

Sport Club Kaneetti (lyh. SC Kaneetti) on keravalainen salibandyn erikoisseura. Seuran miesten edustusjoukkue pelaa maan toiseksi korkeinta sarjatasoa I-divisioonaa. right|thumb|250px| Kerava Areena == Seura == SC Kaneetti on keravalainen vuonna 2004 perustettu salibandyn erikoisseura. Seuran järjestämiä sb-tapahtumia: *K-U Firmaliiga (Kevät) *K-U Open (Toukokuu) *Kerava Business Cup (Toukokuu) *Lasten salibandy- ja liikuntaleiri (Kesäkuu) *Kane Cup (Syyskuu) == Historia == Seura perustettiin 7. huhtikuuta 2004. Ensimmäisellä kaudella 2004-2005 seuralla oli kolme miesten joukkuetta; edustusjoukkue nousi III-divisioonaan, II-joukkue pelasi VI-divisioonassa ja M35-joukkue, joka selvitti tiensä aina SM-lopputurnaukseen. Lisäksi seuralla oli kerran viikossa pelaileva miesten harrasteryhmä. Junioreille toimintaa oli 5-6v. liikuntakerhon ja 7-10v tytöille sb-kerhon muodossa. Jäseniä seurassa 75. Kaudella 2005-06 seuraan liittyi kolme keravalaista joukkuetta, Sipa, KKV II ja KKV III. Uusina joukkueina perustettiin NAISET sekä seniorijoukkueet M40 ja M45. Junioripuolella ryhmät olivat sb-kerhon muodossa, tytöt ja pojat 6-10v. Jäseniä seurassa oli 150. Miesten edustusjoukkue nousi II-divisioonaan sekä naiset III-divisioonaa. Kaudella 2006-07 seuran alaisuudessa pelasi 9 aikuisjoukkuetta sekä miesten harrasteryhmä. Ensimmäisenä juniorijoukkueena perustettiin Pojat-92. Salibandy- ja liikuntakerhoja järjestettiin 2-10-vuotiaille. Jäseniä seurassa oli noin 180. Naiset nousivat II- divisioonaan. * 2006-2007: Edustusjoukkue sijoittui ensimmäisellä II- divisioonakaudella lohkonsa kolmanneksi. * 2007-2008: Edustusjoukkue voitti oman II-divisioonalohkonsa, mutta nousukarsintasarjassa joukkue jäi niukasti ulos I-divisioonapaikasta. * 2008-2009: Edustusjoukkue nousi kaudeksi 2009-2010 1. divisioonaan. * 2009-2010: Miesten II-joukkue nousi kaudeksi 2009-2010 2. divisioonaan. * 2009-2010: Edustusjoukkue sijoittui ensimmäisellä 1. divisioonakaudellaan kolmanneksi. Suomen Cupissa joukkue eteni 5. kierrokselle, jossa Tampereen Classic tiputti joukkueen jatkosta niukasti 5-4. == Lähteet == == Aiheesta muualla == * Seuran kotisivu Kaneetti Luokka:Keravalaiset urheiluseurat Luokka:Vuonna 2004 perustetut urheiluseurat
Adheesioperiaate

Adheesioperiaate tarkoittaa, että riita-asiaa ja rikosasiaa käsitellään samassa oikeudenkäynnissä. Oikeudenkäyntimenettelyn pääperiaate on yksityisoikeudellisten oikeussuojavaatimusten käsitteleminen erillään rikosta seuraavasta rikosoikeudellisesta vastuusta. Tätä kutsutaan erillisyys- eli separaatioperiaatteeksi. Rikosprosessin ja siviiliprosessin yhdistäminen eli adheesioperiaate on poikkeus pääsääntöön.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palsta 1–4. Käytännössä adheesioperiaate tulee kyseeseen vain yhdessä tapauksessa. Tällöin tuomioistuin tutkii ja ratkaisee rikosasian yhteydessä myös tähän rikokseen liittyvän yksityisoikeudellisen vaatimuksen. Päävaatimuksena on syyte ja sivuvaatimuksena esimerkiksi korvaus rikoksen aiheuttamasta vahingosta tai rikoksella viedyn omaisuuden palauttamisvaatimus. Jos vaatimukset käsitellään yhdessä, noudatetaan rikosprosessin mukaista järjestystä. Jos siviilivaatimusta ajetaan erikseen, toimitaan siviiliprosessin mukaisesti. Syyte on aina päävaatimus, vaikka sivuvaatimus olisi miljoonia euroja. Joskus tuomioistuin erottaa yhteiskäsittelyssä olevan sivuvaatimuksen erilliseksi riita-asiaksi. Tällöin voidaan esimerkiksi ratkaista syyte ennen kuin korvausvaatimuksen tarkasta määrästä saadaan tarvittavat todisteet. Toisaalta tuomioistuin voi yhdistää eli kumuloida aiemmin erillisenä käsitellyt jutut. Adheesio vähentää tuomioistuimen työtä, koska pää- ja sivuvaatimus perustuvat pääosin samaan oikeudenkäyntiaineistoon. Tuomioistuimen tarvitsee käsitellä asia vain yhteen kertaan. Jos juttu paisuu liian suureksi, voidaan syyte ja sivuvaatimus erottaa eri jutuiksi. Adheesion avulla myös rikoksen uhri saa pienin kustannuksin korvaustuomion. Erillinen siviilikanne on kalliimpi menettely. Vaikka rikoksen uhri ei saisikaan korvausta rikoksen tekijältä, saattaa hän saada korvaustuomion perusteella korvausta valtion varoista rikosvahinkolain (1204/2005) mukaan tai omasta vakuutuksestaan. Adheesioperiaatteen mukainen menettely ei ole mahdollinen siviili- ja rikosprosessin sekä hallintoprosessin välillä. Hallintoprosesseja käsittelevät hallintotuomioistuimet eli hallinto-oikeudet ja korkein hallinto-oikeus. Hallintoriitaa tai hallintovalitusta ei voida käsitellä yleisessä tuomioistuimessa, eikä riita- tai rikosasiaa hallintotuomioistuimessa. Adheesioperiaatetta noudatetaan lähinnä Suomessa ja Ruotsissa. Muualla Euroopassa ja Yhdysvalloissa riita- ja rikosjutut kuuluvat usein eri tuomioistuimiin ja adheesio on harvinainen. ==Lähteet== Luokka:Prosessioikeus
Bleeding

Bleeding voi viitata seuraaviin: * Bleeding, Psychotic Waltzin albumi vuodelta 1996 * Bleeding, Juliet Jonesin Sydämen minialbumi vuodelta 1987 * ”Bleeding”, Lovexin singlekappale vuodelta 2005.
Natasja Saad

Natasja Saad (31. lokakuuta 1974 – 24. kesäkuuta 2007), tunnetaan myös taiteilijanimillä Lil T, Little T ja Natasja, oli tanskalainen räppäri ja reggaelaulaja. Saad oli tanskalaisen valokuvaajan Kirstine Saadin ja sudanilaisen isän tytär. Hän aloitti 13-vuotiaana laulamisen Kööpenhaminassa livenä Miss Mukupan ja McEmzeen kanssa yhtyeessä No Name Requested. Niihin aikoihin Saad esiintyi Queen Latifahin kanssa, ja sai näin suosiota Jamaikalla. Vuonna 1998 Saad putosi hevosen selästä, mikä hidasti paljon hänen uransa etenemistä. Saad kuoli auto-onnettomuudessa Jamaikan Spanish Townissa. Kaksi muuta matkustajaa loukkaantuivat vakavasti, mutta Saadin ystävä, tanskalainen laulaja Karen Mukupa ei loukkaantunut onnettomuudessa juuri lainkaan. Hänet ja muut loukkaantuneet kuljetettiin Spanish Townin sairaalaan, jossa Saad julistettiin kuolleeksi. Hänet haudattiin Assistensin hautausmaalle. == Diskografia == === Albumit === * Release Album (2005) * I Danmark er jeg Født (2007) * Shooting Star (2008, julkaistu Saadin kuoleman jälkeen) === Singlet === * "Colors of My Mind" (2003) * "Real Sponsor" (2003) * "Summer Cute" (2004) * "My Dogg /45 Questions" (2004) * "Op med Hovedet" (2005) * "Købmanden" (2005) * "Mon De Reggae" (2006) * "Calabria" (2007) * "Long Time" (2007) * "Gi' Mig Danmark Tilbage" (2007) * "I Danmark er jeg født" (2008) * "Better than dem (ft Beenie man)" (2008) == Aiheesta muualla == * * Luokka:Reggaemuusikot Luokka:Tanskalaiset laulajat Luokka:Liikenneonnettomuudessa kuolleet Luokka:Vuonna 1974 syntyneet Luokka:Vuonna 2007 kuolleet
The Fall of Troy

The Fall of Troy on yhdysvaltalainen post-hardcore-yhtye Mukilteosta, Washingtonista. Yhtyeen kokoonpanoon kuuluu laulaja-kitaristi-kosketinsoittaja Thomas Erak, rumpali Andrew Forsman ja basisti Tim Ward. Frank Ene toimi basistina vuosina 2007–2010. The Fall of Troy on erottautunut uransa aikana muista post-hardcore-yhtyistä laulaja-kitaristi Erakin monimuotoisten kitarariffien, kappaleiden omaperäisten rakenteiden ja monimutkaisten tahtilajien vuoksi. Yhtye ilmoitti 26. helmikuuta 2010 lopettavansa kevään kiertueen jälkeen, mutta se palasi yhteen alkuperäisellä kokoonpanollaan vuonna 2013. Yhtye on julkaissut neljä kokopitkää albumia, EP-levyn ja singlen. == Studioalbumit == Vuosi Albumi ListasijoituksetArtist Chart History - The Fall of Troy - Albums US US Indie US Heat 2003 The Fall of Troy * Julkaistu: 4. marraskuuta 2003 * Levy-yhtiö: Lujo Records — — — 2005 Doppelgänger * Julkaistu: 16. elokuuta 2005 * Levy-yhtiö: Equal Vision Records — 35 22 2007 Manipulator * Julkaistu: 1. toukokuuta 2007 * Levy-yhtiö: Equal Vision Records 76 5 — 2009 In the Unlikely Event * Julkaistu: 6. lokakuuta 2009 * Levy-yhtiö: Equal Vision Records 123 17 — 2016 OK 2020 Mukiltearth == Lähteet == Luokka:Yhdysvaltalaiset rockyhtyeet Luokka:Yhdysvaltalaiset progressiiviset metalliyhtyeet Luokka:Mathcore-yhtyeet
Marianne Nölle

Marianne Nölle (1938 - 28. heinäkuuta 2022) oli Kölnissä vaikuttanut saksalainen sarjamurhaaja, joka tuomittiin vuonna 1993 elinkautiseen vankeusrangaistukseen seitsemästä murhasta. Hän oli sairaanhoitaja, joka myrkytti potilainaan olleita vanhuksia Truxalilla vuosina 1984–1992. Vaikka tuomio tuli vain seitsemästä murhasta, poliisi uskoo Nöllen syyllistyneen jopa seitsemääntoista murhaan ja kahdeksaantoista murhayritykseen.Kriminalistik - Serienmördern auf der Spur Nölle itse kiisti loppuun asti syyllistyneensä murhiin. Nölle kuoli 28. heinäkuuta 2022. == Katso myös == * Efren Saldivar * John Bodkin Adams * Harold Shipman == Aiheesta muualla == *Marianne Nöllen kuva == Lähteet == Luokka:Henkirikoksiin syyllistyneet terveydenhoidon ammattilaiset Luokka:Saksalaiset sarjamurhaajat Luokka:Saksalaiset elinkautisvangit Luokka:Vuonna 1938 syntyneet Luokka:Vuonna 2022 kuolleet
Saksalainen ratsuponi

Saksalainen ratsuponi on Saksassa kehitetty ratsuponirotu, joka on kehitetty soveltuvaksi kaikkiin ratsastuksen lajeihin. Ratsuponi sopii myös sellaisille ratsastajille, jotka eivät pidä isoista puoliverisistä. == Ominaisuudet == Rotumääritelmän mukaan saksalaisen ratsuponin tulee olla korkeudeltaan mieluiten 138-148 cm. Sen tulee olla ponityyppinen, urheilullinen ja hienostunut ratsuponi. Pään tulee olla pieni suurin eloisin silmin sekä pienin korvin; kaulan ja leuan liitoksen tulee olla selkeä; kaulan tulee olla pitkä ja hyvinsijoittunut; sään tulee olla selkeä ja lanteen pitkä. Liikkeiden tulisi olla tarkat, rytmikkäät, ilmavat ja joustavat, ja takaosan työnnön tulee olla selkeä. Luonteen tulisi olla rehellinen ja hyväntahtoinen, esiintymishaluinen, rohkea ja tasainen. == Historia == Saksalaista ratsuponia alettiin kehittää 1960-luvulla, jolloin Saksan poniyhdistyksissä koettiin tarvetta kehittää suurikokoinen lastenratsu kansallisiin ja kansainvälisiin kilpailuihin. Tärkeänä tavoitteena oli yhdistää poneille tyypillinen luonne, tyyppi ja yhteistyöhalukkuus isompien ratsuhevosten urheilullisuuteen. Jalostuksen alkuvaiheissa pyrittiin helppoon ratkaisuun. Kilpaponien tuottamiseksi yhdessä sukupolvessa arabianhevos- ja englannintäysioriita käytettiin vuonohevos- ja haflingertammoille. Nämä risteytykset eivät kuitenkaan tuottaneet haluttua tulosta. Muutamat saksalaiset kasvattajat toivat maahan brittiläisiä poneja, lähinnä welsh-ponia, ja jalostivat niitä keskenään mutta myös risteyttivät paikallisten hevosten sekä arabianhevosten, angloarabien, englannintäysiveristen ja joidenkin lämminveristen hevosten kanssa. Vuoteen 1975 saksalaisen ratsuponin tyyppi oli kehitetty. Ensimmäiset ratsuponityypin yksilöt osoittivat kykynsä paikallisissa, kansallisissa ja kansainvälisissä kilpailuissa. Joitakin erityisen hyvälaatuisia oreja käytettiin parantamaan rotua entisestään. Myöhemmin näitä oreja sekä parhaita tammoja alettiin testata ja hyväksyä siitokseen jalostuksen järjestelmällisyyden lisäämiseksi ja rotutyypin parantamiseksi. 1990-luvulla rotua yritettiin parantaa risteyttämällä siihen trakehneria, hannoverinhevosta ja holsteininhevosta, mutta yritys epäonnistui; risteytysjälkeläisiin ei tullut tarpeeksi haluttua ponin tyyppiä ja ominaisuuksia. Nykyisin saksalaisen ratsuponin jalostukseen käytetään tiettyjä sukuja. == Käyttö == Saksanratsuponia käytetään kouluratsastukseen, esteratsastukseen, kenttäratsastukseen sekä muihin eurooppalaisen ratsastusperinteen lajeihin. ==Lähteet== Luokka:Saksalaiset hevosrodut Luokka:Ponit
Laren

Laren on kunta Alankomaissa, Pohjois-Hollannin maakunnassa. Sen pinta-ala on 12,39 km² ja asukasluku oli syyskuun 2009 lopussa 11 294. == Lähteet == == Aiheesta muualla == * Kunnan omat sivut Luokka:Pohjois-Hollannin kunnat
Rautaperseajo

Rautaperseajo on moottoripyörällä suoritettava kestävyysajo, jossa ajetaan 24 tunnin aikana vähintään 1 000 mailia eli 1 609 km. Ajosuoritus aloitetaan ja päätetään kirjallisella todistajien lausunnolla ja polttoainetankkauksella, lisäksi ajon aikana kerätään todisteeksi ajosta huoltoasemien tankkauskuitit reitin kulmapisteissä, joiden mukaan määritetään matkan virallinen pituus kartta-ohjelmiston avulla. Ajoreitin ja ajon suoritusajankohdan voi vapaasti valita. Ajosuoritusten tarkastamisesta vastaa Suomessa IBAF (Iron Butt Association Finland ry). Vuosittain hyväksyttyjä ajosuorituksia kirjataan Suomessa n. 800.IBA Finland Kotisivu Viitattu 13.1.2015 ==IBA Finlandin hyväksymät ajosuoritukset== * SS1000 (1 000 mailia 24 tunnissa) * SS1600K (1 600 km 24 tunnissa) * SS1000 Finland (1 000 mailia 24 tunnissa käyden kahdeksassa tunnetussa suomalaisessa kohteessa) *SS1000 Historic20Fin (Erikoisajon reitti seuraa Mikko Sanin vuonna 1997 suorittamaa historian ensimmäistä rautaperseajoa Suomessa) * SS1000 Vuosiajo 2012, 2013, 2014, 2015, 2016, 2017, 2018, 2019, 2020, 2021 (Vuosittain vaihtuva SS1000 ajosuoritus) * SS2000K (2 000 km 24 tunnissa) * SS2000 (2 000 mailia 48 tunnissa) * SS2000 Finland (2 000 mailia 48 tunnissa käyden Suomen äärilaidoilla) * SS3000 (3 000 mailia 72 tunnissa) * SS3000 Baltic, SS3000 Baltic-Rus (3 000 mailia 72 tunnissa kiertäen Itämeren ympäri) * SS5000K (5 000 kilometriä 72 tunnissa) * SS5000 (5 000 mailia 120 tunnissa) * 10/10 ths (10 000 mailia 240 tunnissa) * 20/20 ths (20 000 mailia 480 tunnissa) * GN 72 (Gibraltarilta Nordkappiin 72 tunnissa tai päinvastoin) * BB1500 (1 500 mailia 36 tunnissa) * BB1500 Gold (1 500 mailia 24 tunnissa) * BB1500 Finland (1 500 mailia 36 tunnissa käyden 19 maakuntapääkaupungissa) * BB2500K (2 500 km 36 tunnissa) * BB3000K (3 000 km 36 tunnissa) * BB2500K Gold (2 500 km 24 tunnissa) * BB3000 Gold (3 000 mailia 48 tunnissa) * IBAF Rally (IBA Finland pisteajo ralli) ==Lähteet== ==Aiheesta muualla== *IBA Finland kotisivut Luokka:Moottoriurheilukilpailut Luokka:Moottoripyöräurheilu
Pummanginvuono

Pummanginvuono () on Barentsinmeren lahti Kalastajasaarennon niemimaan länsireunalla, Petsamon kunnassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1940 luovuttamalla Kalastajasaarennon kaistaleella, joka tuolloin oli osa Petsamon kuntaa. Pummanginvuono sijaitsee Kalastajansaarennon eteläisemmän osan Keskisaarennon ja varsinaisen Kalastajasaarennon välissä. Pummanginvuonon perukan ja Kalastajasaarennon eteläpuolella olevan Muotkavuonon erottaa toisistaan kapea kannas, joka yhdistää Keskisaarennon ja Kalastajasaarennon toisiinsa. Pummanginvuonon eteläpuolella on Pummanginniemi ja vuonon suun pohjoisrannalla Lunni ja Laasaa -nimiset pikkusaaret. Suomelle kuuluessaan vuonon pohjoisrannalla sijaitsi Kervannon kylä ja etelärannalla Pummangin kylä. == Lähteet == Luokka:Petsamon vuonot
Lia

Lia on naisen etunimi. Lia esiintyy muutamissa maissa kuten Italiassa ja Kreikassa Lea-nimen muunnelmana. Toisaalta nimi on voinut syntyä myös lyhentymänä -lia -loppuisista naisennimistä, joita ovat esimerkiksi Rosalia ja Julia. Suomessa nimestä on käytössä myös muunnos Liia. Suomessa Liia on Digi- ja väestötietoviraston tietojen mukaan annettu vuoden 2019 loppuun mennessä noin 410 ja Lia noin 430 naisen nimeksi. Lian nimipäivä on suomenruotsalaisen kalenterin mukaan 5. tammikuuta. Nimi lisättiin kalenteriin vuonna 2020. == Tunnettuja Lia-nimisiä == * Lia Diskin (s. 1950), brasilialainen gandhilainen kansalaisaktivisti * Lia Hinten (1942–2021), alankomaalainen yleisurheilija * Lia Marie Johnson (s. 1996), yhdysvaltalainen näyttelijä, laulaja ja lauluntekijä * Lia Kallio (s. 2007), suomalainen rytminen voimistelija * Lia Looveer (1920–2006), australianvirolainen antikommunisti * Lia Manoliu (1932–1998), romanialainen kiekonheittäjä ja olympiavoittaja * Lia Sargent (s. 1957), yhdysvaltalainen ääninäyttelijä ja ääniohjaaja * Lia Thomas (s. 1998 tai 1999), yhdysvaltalainen transsukupuolinen kilpauimari * Lia Williams (s. 1964), englantilainen näyttelijä * Lia Wälti (s. 1993), sveitsiläinen jalkapalloilija ==Lähteet== == Aiheesta muualla == Luokka:Etunimet
Comfort Deluxe

Comfort Deluxe on suomalaisen The Crashin ensimmäinen studioalbumi, joka ilmestyi vuonna 1999. Se nousi Suomen virallisen listan sijalle 26. == Kappaleet == # # # # # # # # # # # == Kokoonpano == * Teemu Brunila - laulu,kitara * Samuli Haataja - basso * Erkki Kaila - rummut * Toni Ahola - koskettimet == Arvostelut == * Allmusic: Allmusic review * Metal Hammer: 5/7Metal Hammer * Soundi: Soundi == Aiheesta muualla == * Comfort Deluxe discogs.com -sivustolla == Lähteet == Luokka:Vuoden 1999 esikoisalbumit Luokka:The Crashin albumit
Ndaut

Ndaut ovat eteläafrikkalainen etninen ryhmä. He elävät pääosin Sambesi-joen valuma-alueella Mosambikin keskiosassa ja Zimbabwen itäosassa. Heidän kielensä ndau kuuluu šonan kielen murteisiin, ja siten nigeriläis-kongolaisiin kieliin. Ndaun kielen puhujia on vuonna 2000 arvioitu olevan Mosambikissa noin 1,9 miljoonaa, koko maailmassa 2,7 miljoonaa.Lingoproz Etninen ndau-identiteetti on kuitenkin monimutkainen kulttuurillinen asia.Crafting Identity in Zimbabwe and Mozambique Ndau-kulttuuri on säilynyt hyvin nykyaikaan asti, ja heillä on perinteitä sateentekiemisestä ja kansanparannuksesta.2nd Southern African- Native American Cultural Exchange Visit Varsinkin maaseudun ndau-kulttiuuri poikkeaa kaupunkien shona-kulttuurista. Jotkut lähiseudun kansat pitävät ndauta noitina.Mbira DzaVaNdau == Lähteet == Luokka:Mosambikin etniset ryhmät
Maguindanaon verilöyly

Maguindanaon verilöyly tapahtui 23. marraskuuta 2009 Ampatuanin kaupungissa Maguindanaon maakunnassa Mindanaon saarella Filippiineillä. Verilöylyssä sai surmansa 57 ihmistä. (Archive.org) Tapahtuimat alkoivat, kun puolisotilaalliset joukot sieppasivat Ampatuanin kaupungin lähistöllä kuvernööriehdokkaaksi pyrkineen paikallispoliitikon vaimon, sukulaisia sekä yli 20 toimittajaa. (Archive.org) Uhrit olivat viemässä Buluan varapormestarin Esmael Mangudadatun vaali-ilmoitustaKomentajia erotettiin Filippiinien verilöylyn vuoksi, Yle.fi uutiset 27.11.2009Philippine politician to run for governor despite massacre, The Guardian 27.11.2009. Verilöylyn pääepäilty, paikallisen kuvernöörin poika Andal Ampatuan Jr., antautui torstaina 26. marraskuuta viranomaisille. Kuulustelussa hän kiisti syyllisyytensä. (Archive.org) Verilöylyn oikeudenkäynti alkoi syyskuussa 2010 surmista syytetyn klaaniperheen entisen palvelijan kuulemisella. Palvelija kertoi oikeudessa, että Ampatuanin klaani kokoontui kuusi päivää ennen joukkosurmaa pohtimaan, miten estää kilpailevan mahtiperheen valtaannousu Maguindanaon maakunnassa. Suku oli hallinnut maakuntaa kaksi vuosikymmentä.(Archive.org) Myös Ampatuanin isää Andal Ampatuan vanhempaa ja lähes 170 muuta ihmistä syytetään osallisuudesta marraskuun verilöylyyn. ==Lähteet== ==Aiheesta muualla== * The Maguindanao massacre, Facts and details Luokka:Joukkosurmat Luokka:Filippiinien historia Luokka:Vuoden 2009 rikokset
TTVO

TTVO eli entinen Tampereen taiteen ja viestinnän oppilaitos tarkoittaa nykyään Tampereen ammattikorkeakoulun Mediapoliksessa toimivaa osaa yksiköstä "Media, musiikki ja taide". Siellä opiskellaan mm. elokuvaa, kuvataidetta ja uusmediaa. TTVO oli vuonna 1991 perustettu koulu Tampereen keskustassa Finlaysonin alueella. Nimi muuttui, kun Tampereen ammattikorkeakoulu aloitti toimintansa syksyllä 1996. Vuonna 1998 koulussa alkoi uusi koulutusohjelma verkkomedia. Lisäksi vuonna 2000 koulu muutti uusiin tiloihin ja koulutusohjelmat hiipuivat kahteen, jotka olivat kuvataide ja viestintä. Oppilaitos tunnetaan yhä puhekielessä parhaiten nimellä TTVO. Nykyään oppilaitos TAMK:n alaisuudessa sijaitsee Mediapoliksessa. Toiminta siirrettiin sinne Finlaysonin alueelta 2014. == Nykyiset tutkinto-ohjelmat == * Audiovisuaalisen median tutkinto-ohjelma. Suuntauksina luova sisällöntuotanto (mm. käsikirjoittaminen ja tuotanto) ja audiovisuaalinen suunnittelu ja ilmaisu (mm. kuvauksen, äänen ja leikkauksen opinnot) * Degree Programme in Media and Arts (suuntauksina Interactive Media, Music Production, Fine Art) == Ainejärjestö TARINA == TAMKin Mediapoliksen opiskelijoiden etuja ajaa ainejärjestö TARINA. == Lähteet == == Aiheesta muualla == * https://blogs.tuni.fi/tamkmediapolis/ * http://tamk-ttvo.blogspot.com/ *Elonet.fi: TTVO:n elokuvatuotannot Luokka:Elokuvakoulut Luokka:Suomalaiset taidekoulut Luokka:Tampereen oppilaitokset Luokka:Tampereen kuvataide Luokka:Finlayson (kaupunginosa)
Naarden

Naarden on kaupunki ja entinen kunta Alankomaissa, Pohjois-Hollannin maakunnassa Gooin alueella. Kunnan pinta-ala oli 32,89 km² (josta vettä 11,47 km²). Sen asukasluku oli syyskuun 2009 lopussa 17 013. == Lähteet == == Aiheesta muualla == Luokka:Pohjois-Hollannin kunnat Luokka:Alankomaiden kaupungit
Frederick Coffin

Frederick Coffin (16. tammikuuta 1943, Detroit, Yhdysvallat – 31. heinäkuuta 2003, Los Angeles, Yhdysvallat) oli yhdysvaltalainen elokuvanäyttelijä. Hän oli näyttelijä Winifred Deforest Coffinin poika. Coffinin ensimmäiset roolit olivat televisioelokuvissa 1970-luvun alussa. Tunnettuja rooleja hän teki televisiosarjoissa Murhasta tuli totta, Salaiset kansiot ja Hunter sekä elokuvassa Wayne’s World. Coffin kuoli keuhkosyöpään vuonna 2003. ==Aiheesta muualla== * Luokka:Yhdysvaltalaiset elokuvanäyttelijät Luokka:Vuonna 1943 syntyneet Luokka:Vuonna 2003 kuolleet
Chimanimani

Chimanimani on vuoristoinen alue Zimbabwen ja Mosambikin rajamailla. Suuri osa Zimbabwen puoleisesta osasta muodostaa kansallispuiston.Chimanimani Chimanimani.com Vuoriston korkein kohta on 2440 m korkea Monte Binga Mosambikin puolella.Eastern highlands: Attractions and more... Places Online Chimanimani tunnetaan kasvillisuudestaan. Siellä on Afrikan eteläisin sademetsä, Chirinda, strelizioita, puusaniaisia, orkideoita, käpypalmuja ja harvinaisia puita. Alueella tavataan kotoperäisiä lintuja ja perhosia. Suuria eläimiä edustavat puhvelit, erilaiset antiloopit ja pahkasiat.Chimanimani National Reserve Visit Mozambique == Lähteet == == Aiheesta muualla == *http://www.actf.gov.mz/chimanimani.html Luokka:Mosambikin maantiede Luokka:Zimbabwen kansallispuistot
Werner Teske

Werner Siegfried Teske (24. huhtikuuta 1942 Berliini – 26. kesäkuuta 1981 Leipzig) oli itäsaksalainen Stasi-upseeri, joka tuomittiin maanpetoksen suunnittelusta kuolemaan. Teske oli viimeinen teloitettu henkilö Saksan demokraattisessa tasavallassa. Kuolemanrangaistus lakkautettiin maassa 1987Stern: Nahschuss ins Hinterhaupt (Chris Melzer, 22.6.2006) Viitattu 25.11.2009. Werner Teske opiskeli taloustiedettä Humboldtin yliopistossa Berliinissä ja väitteli tohtoriksi 1969. Jo opiskeluaikanaan hänet värvättiin Stasiin, jossa hän teki palveluksia sen ulkomaantiedusteluosastolle HVA:lle (Hauptverwaltung Aufklärung). 1970-luvun puolivälissä Teske alkoi suunnitella loikkausta länteen. Hän keräsi salaista materiaalia valttikortikseen, mutta epäröi ottaa ratkaisevaa askelta. Pian toisen korkea-arvoisen Stasi-upseerin Werner Stillerin loikkauksen jälkeen Tesken käytökseen alettiin kiinnittää huomiota. Hänet pidätettiin ja asiakirjakätkö löytyi hänen asunnostaan. Sotaoikeus tuomitsi Tesken petoksen suunnittelusta kuolemaan. Rangaistus pantiin täytäntöön Leipzigissa kesäkuussa 1981 niskaan ampumalla. Oikeudenkäynti ja teloitus pidettiin salassa vaimolta ja tyttäreltä, jotka saivat uudet henkilöllisyydet ja siirrettiin asumaan muualle pääkaupungistaDDR-Lexikon: Werner Teske Viitattu 25.11.2009. Tesken kohtalosta tuli varmuus vasta Saksan jälleenyhdistymisen tapahduttuaMDR: Damals im Osten - Todesstrafe in der DDR Viitattu 28.11.2009. == Lähteet == == Aiheesta muualla == *Dokumenttielokuva Mielkes Rache - Die Hinrichtung des Stasi- Offiziers Werner Teske (Ute Bönnen ja Gerald Endres, ARTE/MDR 2008) Luokka:Itäsaksalaiset henkilöt Luokka:Saksalaiset teloitetut Luokka:Vuonna 1942 syntyneet Luokka:Vuonna 1981 kuolleet
Mittarilento

Mittarilento ( eli IFR(-lento)) on lentoliikennettä laitteiden avulla, ilman lentäjän ikkunasta tekemiä suoria omakohtaisia näköhavaintoja. Mittarilentoa tarvitaan erityisesti silloin, kun pilvet, sumu tai sade estävät näön varassa tehtävät lennot.IFR-osio. Pilot Training Malmi. Web Archive 2007. Suurin osa aikataulunmukaisesta lentoliikenteestä on mittarilentosääntöjen mukaista lentoa, ja näkölentoa harjoitetaan lähinnä pienilmailussa. Näkölento oli kuitenkin yleistä myös kaupallisessa liikenteessä 1960-luvulle saakka. Mittarilentosäännöt ovat lentoliikennesääntöjä, jotka perustuvat suunnistamiseen ensisijaisesti koneen laitteiden varassa. On siis virheellistä sanoa, että mittarilentoa tarvittaisiin vain huonossa säässä tai pimeässä. ==Katso myös== *Heijastusnäyttö == Lähteet == Luokka:Avioniikka
HMS Glowworm

HMS Glowworm on ollut kolmen Britannian Kuninkaallisen laivaston aluksen nimenä. * HMS Glowworm (1906), torpedovenehävittäjä * HMS Glowworm (1916), Insect-luokan tykkivene * HMS Glowworm (H92), G-luokan hävittäjä
Sauruxet

Sauruxet oli suomalainen lapsille suunnattu heavy metal -yhtye. Yhtye ilmoitti lopettavansa toimintansa toukokuussa 2012. == Historia == Vuoden 2011 alussa Mirka Rantanen ajautui välirikkoon Hevisaurus-yhtyeen levy-yhtiön Sony Musicin kanssa Hevisaurus-hahmojen tavaramerkistä. Tämän seurauksena Rantanen perusti kiertuekokoonpanossa toimineiden yhtyeen jäsenten kanssa Sauruxet-yhtyeen. Sauruxet päätyi maksamaan Sony Musicille 100 000 euron korvaukset ja hävisi oikeudet hahmoihin ja nimeen. (artikkeli Archive.is:ssä)Hannu Syrjälä, Hevisaurus jakautuu kahdeksi bändiksi Hs.fi 24.2.2011 == Jäsenet == * Herra Saurus – laulu * Milli Pilli – kosketinsoittimet * Komppi Momppi – rummut * Riffi Raffi – kitara * Muffi Puffi – basso == Diskografia == === Albumit === * === DVD:t === * == Lähteet == Luokka:Suomalaiset lastenmusiikkiyhtyeet
Jurahevin kuninkaat

Jurahevin kuninkaat on Hevisaurus-yhtyeen debyyttialbumi, joka julkaistiin 21. lokakuuta 2009. Vierailevina tähtinä albumilla esiintyvät muun muassa Jens Johansson, Henrik Klingenberg, Mikko Kosonen, Nino Laurenne ja Mikko Salovaara. Heinäkuun alussa julkaistiin radiolevitykseen albumin ensimmäinen single Jurahevin kuninkaat. Albumin toisena singlenä julkaistiin Viimeinen mammutti. Korkeimmillaan albumi oli Suomen virallisen listan viidennellä sijalla.Suomen virallinen lista: 24/2010 == Kappaleet == # Syntytarina – 1.38 # Jee Hevisaurus – 2.42 # Jurahevin kuninkaat – 3.16 # Kapteeni Koukku – 2.18 # Viimeinen mammutti – 3.53 # Mörri-Möykky – 2.21 # Läksyjä tulee – 2.50 # Intiaanin sotahuuto – 2.51 # Rupu-Rupu Mörkö – 3.06 # Haloo haloo – 3.03 # Popkornipulla – 2.39 # Rosvolaulu – 3.02 # Louhikäärme ja ritari – 3.41 # Dinosaurusten maa – 3.51 == Arvostelut == * Imperiumi.net: == Aiheesta muualla == * * * == Lähteet == Luokka:Vuoden 2009 esikoisalbumit Luokka:Hevisauruksen albumit
LHCb

LHCb eli LHC-beauty on yksi Large Hadron Colliderin kuudesta koeasemasta, joka on erikoistunut havaitsemaan b-kvarkkeja. Koeaseman kanssa yhteistyössä työskentelee noin 700 tutkijaa 52 eri instituutiosta ympäri maailman. LHCb:n ilmaisimia käytettiin hiukkasten havaitsemiseen ensimmäisen kerran vuonna 2008, kun LHC:ssä kierrätettiin protoneita. ==Rakenne== LHCb-koeaseman massa on 5 600 tonnia. Laitteisto on pituudeltaan 21 m, korkeudeltaan 10 m ja leveydeltään 13 m. Koelaitteisto koostuu useammasta etuilmaisimesta, joista etummaisin sijaitsee lähellä hiukkasten törmäyspistettä. Etuilmaisimet on sijoitettu perättäin 20 metrin matkalle pitkin törmäystunnelia. LHCb-koeasema on erikoistunut havaitsemaan b- ja anti-b-kvarkkeja (B-mesoneja). Hiukkastörmäyksessä syntyneille B-mesoneille on ominaista jatkaa liikerataansa törmänneiden hiukkasten kulkuratojen suuntaisesti. Siksi koeaseman ilmaisimetkin on sijoitettu hiukkastunnelin myötäisesti. LHCb:n laitteisto mittaa protonien törmäyksestä syntyneiden uusien hiukkasten liikerataa, liikemäärää ja energiaa. LHCb:n ilmaisimia: * VELO ja RICH tunnistavat hiukkasia * magneetit mittaavat hiukkasten liikemäärä * trakkerit mittaavat hiukkasten liikerataa * kalorimetrit mittaavat hiukkasten energiaa * myonisysteemi havaitsee myoneita == Lähteet == ==Aiheesta muualla== * Kuvia LHCb-laitteistosta (.ppt) Luokka:Large Hadron Collider
A Serious Man

A Serious Man on yhdysvaltalaisten Joel ja Ethan Coenin kirjoittama, tuottama ja ohjaama draamakomedia vuodelta 2009. Tragikomiikkaa ja mustaa huumoria viljelevä elokuva kertoo Vanhan testamentin Jobin tarinan moderniin Amerikkaan mukautettuna. == Juoni == Sysimustassa komediassa yliopistonlehtori Larry Gopnikille sattuvat kaikki mahdolliset vastoinkäymiset peräkkäin: vaimo jättää, ura ei etene, naapurit haastavat riitaa, hulttioveli majailee sohvalla ja joutuu poliisin kanssa tekemisiin, tytär varastaa rahaa kauneusleikkaukseen ja poika käyttää marihuanaa. == Näyttelijät == == Arviot ja vastaanotto == Nyt-liitteen kriitikot valitsivat elokuvan vuoden 2009 kymmenen parhaan filmin joukkoon. Tv-Nytissä viisi kriitikkoa antoi elokuvalle tähtiä keskiarvolla 4,0. Turun Sanomien Tapani Maskula kirjoitti sen olevan Coenin veljesten siihen asti henkilökohtaisin elokuva, jossa he muistelevat lapsuuttaan sääntöjen ahdistamassa juutalaisperheessä. Elokuva on hänestä myös vaativaa katsottavaa, koska siinä ei ole selvää ja nousujohteista toiminnallista juonta eikä sen huumorissa huojentavan hauskoja kompromisseja. ”Hyytävän viileänä ja vieraannuttavana tutkielmana sivullisuuden taakasta se edustaa ironiaa, jollaista harvoin tapaa kaupallisilla valkokankailla.” Vuonna 2016 A Serious Man äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. == Lähteet == ==Aiheesta muualla == * Viralliset sivut . * * Rotten Tomatoes/A Serious Man. * A Serious Man on Facebook * A Serious Man on YouTube * Coen Brothers to get "Serious" in April * The Coen Brothers are Serious * Interview with Michael Stuhlbarg in The Oregon Herald * Luokka:Yhdysvaltalaiset draamaelokuvat Luokka:Vuoden 2009 yhdysvaltalaiset elokuvat Luokka:Joel ja Ethan Coenin ohjaamat elokuvat Luokka:Elokuvat koulusta ja koulutuksesta
Brittiralli

Brittiralli on vuosittain kesäkuussa järjestettävä viikonlopun kestävä motoristitapahtuma. Tapahtuma on tarkoitettu englantilaisvalmisteisille moottoripyörille, mutta osallistuminen on mahdollista myös muun merkkisillä pyörillä. Ensimmäinen kokoontumisajo pidettiin vuonna 1974, silloin kesän lopulla. Jallu A Niemisen kokoonkutsumana.Vuodesta 1975 alkaen ajankohta on ollut viikkoa ennen juhannusta. ==Brittiralli paikkakunnat== Tapahtumapaikaksi pyritään valitsemaan jokin pienempi paikkakunta, jossa ei välttämättä muuten tulisi käytyä tai jossa ei ole muita tapahtumia samanaikaisesti. :1974 Somero :1975 Vihanti, Mäntylampi :1976 Sievi, Maasydämenjärvi :1977 Sievi, Maasydämenjärvi :1978 Urjala, Kajaniemi :1979 Rautalampi, Korpijärvi :1980 Rautalampi, Korpijärvi :1981 Rautalampi, Korpijärvi :1982 Evijärvi, Sillankorva :1983 Urjala, Kajaniemi :1984 Evijärvi, Sillankorva :1985 Evijärvi, Sillankorva :1986 Pälkäne, Luikalan leirintäalue :1987 Kannonkoski, Vuorilahti, Kallion leirintä :1988 Kannonkoski, Vuorilahti, Kallion leirintä :1989 Ilomantsi, Kivilahti, Koitereen Helmi :1990 Lehtimäki, Valkealampi :1991 Pylkönmäki, Jokilahti, Baatson Erä ja Loma :1992 Kuopio, Atrain :1993 Saarijärvi, Ahvenlampi :1994 Kannonkoski, Vuorilahti, Kallion leirintä :1995 Kauhajoki, Nummijärvi :1996 Alaveteli, Lomakylä Seljes :1997 Vehmersalmi, Ritoniemi :1998 Isokyrö, Kalliojärvi :1999 Kuopio, Atrain :2000 Kauhajoki, Nummijärvi :2001 Kyyjärvi, Kallioranta :2002 Anttola, Lakeistenranta :2003 Kauhajoki, Nummijärvi (Brittiralli 30 v.) :2004 Ruovesi, Haapasaaren lomakylä :2005 Pyhäjärvi, Emolahti Camping :2006 Keuruu, Camping Nyyssänniemi :2007 Puumala, Koskenselän lomakylä :2008 Hailuoto, Marjaniemi, Rantasumppu :2009 Kauhajoki, Nummijärvi :2010 Vaasa, Vaskiluoto :2011 Juva, Juva Camping :2012 Kauhajoki, Nummijärvi :2013 Himanka, Sautinkari (Brittiralli 40 v.) :2014 Mäntyharju, Tommolansalmi :2015 Pyhäjärvi, Marjoniemen lomakylä :2016 Saarijärvi, Ahvenlampi :2017 Ruovesi, Haapasaaren lomakylä :2018 Mikkeli, Visulahti :2019 Keuruu, Camping Nyyssänniemi :2020 ei pidetty covid-epidemian takia :2021 Saarijärvi, Ahvenlampi (covidin takia syksyrallina) :2022 Ylöjärvi, Peltomäki resort :2023 Lieksa, Timitranniemi resort :2024 Ruovesi, Haapasaaren lomakylä 50.v Luokka:Moottoripyöräily Luokka:Suomen tapahtumat
Niedorp

Niedorp on Alankomaiden entinen kunta, joka sijaitsi Pohjois-Hollannin maakunnassa, Länsi-Frieslandin alueella. Sen pinta-ala oli 62,99 km² (josta vettä 1,45 km²). Kunnan asukasluku oli syyskuun 2009 lopussa 12 084. Vuonna 2012 Niedorp, Anna Paulowna, Wieringen ja Wieringermeer yhdistyivät uudeksi kunnaksi nimeltään Hollands Kroon. == Lähteet == == Aiheesta muualla == Luokka:Alankomaiden entiset kunnat